אילה דקל

אילה דקל (נולדה ב-16 בדצמבר 1982, ל' בכסלו ה'תשמ"ג) היא סופרת ישראלית, המכהנת כיום כראש הישיבה החילונית של בינ"ה. מחברת הספרים 'הביתה הלוך חזור', 'חבורה לא סודית' ו'רסיסי לילה'. דקל גדלה במשפחה דתית בהתנחלות בית חורון שבהרי בנימין. לאחר סיום לימודיה בתיכון, המשיכה ללימודי יהדות במדרשת עין הנציב לנשים דתיות, שם נחשפה לעולם התלמוד. לאחר מכן, התגייסה לצה"ל ושירתה כמפקדת וקצינה בחוות השומר. לאחר שחרורה, המשיכה בלימודי יהדות במדרשת מגדל עז, יצאה לשליחות חינוכית בטורונטו מטעם הסוכנות היהודית וכן לימדה תנ"ך בבית הסוהר איילון במשך כשנתיים. בשנת 2013 הצטרפה דקל לישיבה החילונית של ארגון בינ"ה, בה הייתה שותפה בפיתוח מתודה פדגוגית בשם 'פדגוגיה של מפגש' המתבססת על נקודות החיבור בין הלומדים לבין הטקסט. במסגרת זו פיתחה מודל להנחיית קבוצות הורים הנשען על כלים ביבליותרפיסטים ומתמקד בטקסטים מתוך המקרא והתלמוד, זאת בשיתוף של מכון אדלר ובית מדרש אלול. במרוצת השנים, התמנתה לשמש כראש הישיבה. במסגרת תפקידה, דקל מלמדת בישיבה בתוכניות השונות - הן במכינות והן בתוכניות המבוגרים. היא מרצה ומנחה בנושאי תרבות יהודית ישראלית, עם דגש על נושאים של תלמוד ומגדר ודמויות נשיות עבור קהלים מגוונים. בנוסף לכך, היא לוקחת חלק בקורסים למנהלים במשרד החינוך ולקצינים בכירים בצה"ל. דקל כותבת ומפרסמת מאמרים בפלטפורמות שונות, בין טורי הדעה שפרסמה נמנים ישראל היום, ווינט, הספרייה הלאומית ופוליטיקלי קוראת. נכון לנובמבר 2022, דקל מגישה את הפודקאסט "מבט ראי וחלון – מסע אל האגדות התלמודיות" ביחד עם ניר ברוידא. בשנת 2021, יצא לאור ספרה הראשון, 'הביתה הלוך חזור'. הספר עוסק ביחסים בין העולם הדתי לזה החילוני מנקודת מבטה, וכן לעולמה של הקהילה היהודית במצרים לרבות המחתרת הציונית שפעלה במקום, ובדמויות נשיות המזוהות עם הקהילה שנותרו במצרים לאחר עליית הקהילה לישראל. בשנת 2022, יצא לאור ספרה השני 'חבורה לא סודית', אותו כתבה יחד עם שירלי צפת דוידאי. זהו ספר הרפתקאות המשלב אגדות תלמודיות ועובר בין נקודת המבט התלמודית לתקופה המודרנית. הדמות המרכזית המספרת את התלמוד בספר, היא דמות האם המחברת את ילדיה אל התלמוד. בשנת 2024, יצא לאור ספרה השלישי 'רסיסי לילה', רומן המגולל את סיפורה של חיותה בוסל ומשלב את פועלה ההיסטורי עם חייה של אישה צעירה במאה ה-21. דקל מתגוררת במודיעין עם בן זוגה יונתן ושלושת ילדיהם. הזוג משתייך לקהילת 'יחד' בעיר, המשלבת בין דתיים וחילוניים. תואר ראשון בקרימינולוגיה ותנ"ך (אוניברסיטת בר-אילן, 2008) תואר שני בניהול חינוכי (האוניברסיטה העברית,2010) מנחת קבוצות הורים מוסמכת מטעם מכון אדלר עמיתה בבית המדרש לרבנות ישראלית של מכון הרטמן והמדרשה באורנים. 'הביתה הלוך חזור' - הוצאת שתיים (2021) 'חבורה לא סודית' (ביחד עם שירלי צפת דוידאי - הוצאת ידיעות ספרים (2022) 'רסיסי לילה' - הוצאת שתיים (2024) מדיה וקבצים בנושא אילה דקל בוויקישיתוף אתר האינטרנט הרשמי של אילה דקל אילה דקל, ברשת החברתית Goodreads שאלה תשובה 🤝🏻 | אילה ועמי, סרטון בערוץ "כאן 11 - תאגיד השידור הישראלי", באתר יוטיוב המהדורה הצעירה על חבורה לא סודית, סרטון בערוץ "ערוץ זום", באתר יוטיוב האהבה מנצחת? זוגות מעורבים מספרים על האתגרים, סרטון בערוץ "התקשרות זוגית מחברים קצוות בבית", באתר יוטיוב יפעת ארליך, סוד משפחתי: המתנחלת לשעבר הפכה לחילונית וגילתה משפחה מוסלמית סודית במצרים, באתר ישראל היום, 11 בנובמבר 2021 "'זה לא פשוט', היא אמרה לי, 'אבל זו ההלכה'", באתר ‏מאקו‏, 7 ביולי 2022 מאמרים מאת אילה דקל באתר בינ"ה תן למילים לעשות בך – ביבליותרפיה באמצעות סיפורי התנ"ך בין כותלי בית הסוהר, מאמר מאת אילה דקל בצוהר לבית הסוהר 11 שחר בן ימיני, רב חייב להיות גבר עם זקן וכיפה? הוא יכול להיות גם אישה בג'ינס וגופיה, באתר "את", 29 בינואר 2024 קרני אלדד, היהודיות באות: "אין לנו עניין להחליף את האורתודוקסיה", באתר ישראל היום, ‏15 ביולי 2022 נקודת מפגש - לימוד בית מדרשי כמנוע לפיתוח זהות אישית בעבודה קבוצתית | העמותה הישראלית להנחיה ולטיפול קבוצתי, באתר www.isragrouptherapy.org.il אילה דקל, באתר הספרנים אילה דקל, באתר ישראל היום איילה דקל, אחרי החתונה התחלפנו - אני הורדתי את כיסוי הראש והוא החליט לחבוש כיפה, באתר ynet, 8 באוגוסט 2022 אילה דקל, הפכו אותה לאשמה בחורבן: אשת הכהן הגדול שמתה מגועל, באתר ynet, 17 ביולי 2021 פודקאסט בינ"ה – מבט, ראי וחלון – מסע אל האגדות התלמודיות, באתר בינ"ה - הבית של היהדות הישראלית מיכל סופר זמרני, מה עושה הארי פוטר בבית המדרש?, באתר ynet, 27 באוקטובר 2022 רחלי מלק-בודה, שתי נשים חילוניות הפכו את סיפורי הגמרא להרפתקאות לילדים, באתר מקור ראשון, ‏13 באוקטובר 2022 אילה דקל, רסיסי לילה – סיפורה של חלוצה, באתר הספרנים, ‏2024-03-28 טל כרמון, ‏"הריקוד שבין החיים הפרטיים ללאומיים": אילה דקל מעירה לחיים את יומנה של חיותה בוסל, באתר דבר העובדים בארץ ישראל, 16 במאי 2024